**SENAT UNIVERSITAR**

**HOTĂRÂREA NR. 7**

**A SENATULUI UNIVERSITAR DIN DATA DE 22.04.2021**

În temeiul Legii Nr. 1/2011 – Legea Educaţiei Naţionale şi a Cartei Universitare, Senatul U.M.F. „Carol Davila” din Bucureşti întrunit online în data de 22.04.2021, în baza Legii 55 privind unele măsuri pentru prevenirea și combaterea efectelor pandemiei COVID-19 și a actelor normative ulterioare hotărăşte:

**Art. 1** Se aprobă numirea ca profesori asociați a Dlui. Prof. Univ. Dr. Liviu Klein și respectiv a Dlui. Prof. Univ. Dr. Săndică Eugen.

**Art. 2** Se aprobă modificarea organigramei Centrului de Inovație și E-Health prin înființarea Serviciului de Inovație și E-Health.

**Art. 3** Se aprobă acordarea creșterii salariale de până la 10% pentru personalul didactic,de până la 20% pentru personalul didactic-auxiliar și administrativ și de până 30% pentru personalul de conducere administrativ, din venituri proprii ale universității, pentru o perioadă de 3 luni, începând cu data de 01.04.2021.

**Art. 4** Se aprobă solicitarea de acordare a titlului de Doctor Honoris Causa Domnului Prof. Univ. Dr. Dobromir Dobrev, Director al Institutului de Farmacologie al Universității Duisburg-Essen.

[**Art. 5** Se aprobă *Metodologia privind evaluarea colegială a UMF”Carol Davila”*](https://umfcd.ro/wp-content/uploads/2021/REGULAMENTE/METODOLOGIE_PRIVIND_EVALUAREA_COLEGIALA_IN_UMFCD/Metodologie-evaluare-colegiala-2021-aprobat-CA-14.04.2021-Senat-22.04.2021.doc)

[**Art. 6** Se aprobă *Metodologia prelungirii activității didactice pentru cadrele didactice UMF” Carol Davila” –Anul universitar 2021-2022* (nemodificată față de anul trecut).](https://umfcd.ro/wp-content/uploads/2021/REGULAMENTE/Metodologia-prelungirii-activitatii-didactice-si-de-cercetare_2021.docx)

**Art. 7** Se aprobă înființarea în cadrul Spitalului Universitar de Urgență Militar Central Dr. Carol Davila a următoarelor clinici:

1. Secția clinică chirurgie generală I
2. Secția clinică neurochirurgie
3. Secția clinică medicină internă I
4. Laborator clinic de Explorări Cardio Vasculare Neinvazive

Președinte Senat,

**PROF. UNIV. DR. DRAGOȘ VINEREANU**

**Avizat Serviciul Juridic și Contencios,**

Consilier Juridic Raluca Gavrilă